Príloha č. 3
Spis č.: A/2013/23512

PODMIENKY ÚČASTI

„Komplexné zabezpečenie služieb súvisiacich s verejným obstarávaním v rámci projektu Elektronizácia služieb mesta Košice"

V ponuke je potrebné predložiť:
1.	Podmienky účasti týkajúce sa osobného postavenia uchádzačov podľa § 26 ods. 1 zákona o verejnom obstarávaní
Uchádzač v ponuke predloží nasledovné doklady, ktorými preukazuje osobné postavenie:
Uchádzač musí spĺňať podmienky účasti uvedené v § 26 ods. 1 zákona o verejnom obstarávaní. Ich splnenie preukáže podľa § 26 ods. 2, resp. ods. 4 a ods. 5 zákona o verejnom obstarávaní. Splnenie podmienok účasti možno preukázať čestným vyhlásením uchádzača, pričom doklady, preukazujúce splnenie podmienok účasti predkladá verejnému obstarávateľovi úspešný uchádzač alebo uchádzači, ktorí sa umiestnili na prvom až treťom mieste v poradí v čase a spôsobom, určeným verejným obstarávateľom.
2.	Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti.
Uchádzač v ponuke predloží nasledovné doklady, ktorými preukazuje technickú alebo odbornú spôsobilosť:
2.1	§ 28 ods. 1 písm. a) zákona o verejnom obstarávaní
Uchádzač predloží zoznam poskytnutých služieb uskutočnených za obdobie predchádzajúcich troch rokov k poslednému dňu lehoty na predkladanie ponúk rovnakého alebo podobného charakteru ako predmet zákazky, ktorých predmetom bolo komplexné zabezpečenie procesu verejného obstarávania na strane verejného obstarávateľa. Zoznam musí byť doplnený potvrdeniami o uspokojivom poskytovaní služieb (ďalej len „referencie”).
Zoznam aj referencie musia obsahovať minimálne tieto údaje:
-	obchodné meno a sídlo poskytovateľa, 
-	obchodné meno a sídlo objednávateľa,
-	stručný opis poskytovanej služby, 
-	lehoty poskytovania služieb, 
-	celkovú zmluvnú cenu, ktorou sa rozumie celková zmluvná cena za poskytovanie služby (ďalej len „cena”). Cenu je potrebné uviesť v štruktúre cena bez DPH, DPH a cena s DPH pre jednoznačné posúdenie splnenia požadovanej minimálnej úrovne. 
-	meno a priezvisko, kontakt - tel. č. kontaktnej osoby objednávateľa a jeho funkciu, u ktorej si možno overiť údaje uvedené v potvrdení
Minimálne požiadavky:
Počet referencií preukazujúcich skúsenosť uchádzača s komplexným zabezpečením procesu verejného obstarávania zadávaním nadlimitnej zákazky postupom verejnej súťaže pre verejného obstarávateľa: min. 1.
Počet referencií preukazujúcich skúsenosť uchádzača s komplexným zabezpečením procesu verejného obstarávania zadávaním nadlimitnej zákazky postupom užšej súťaže pre verejného obstarávateľa: min. 1.
Počet referencií preukazujúcich skúsenosť uchádzača s komplexným zabezpečením procesu verejného obstarávania zadávaním nadlimitnej zákazky postupom rokovacieho konania pre verejného obstarávateľa: min. 1.
Počet referencií preukazujúcich skúsenosť uchádzača s komplexným zabezpečením procesu verejného obstarávania zadávaním nadlimitnej zákazky postupom súťažného dialógu pre verejného obstarávateľa: min. 1.
2.2	§ 28 ods. 1 písm. g) zákona o verejnom obstarávaní
Uchádzač preukáže odbornú úroveň personálneho zabezpečenia plnenia predmetu zákazky prostredníctvom tímu zloženého z minimálne troch kľúčových expertov.
2.2.1	Minimálne požiadavky na jednotlivých expertov:
-	Minimálne 5 ročná odborná prax osoby odborne spôsobilej vo verejnom obstarávaní, ktorú uchádzač u experta preukáže:
-	Uvedením registračného čísla odborne spôsobilej osoby na verejné obstarávanie 
-	profesijným životopisom (v minimálnom rozsahu podľa bodu 2.2.3).
-	Dostatočná skúsenosť s riadením procesu verejného obstarávania, ktorú uchádzač u experta preukáže:
-	Predložením zoznamu zákaziek, v ktorých sa aktívne podieľal na realizácii postupu vo verejnom obstarávaní na strane verejného obstarávateľa v zmysle zákona o verejnom obstarávaní (v minimálnom rozsahu podľa bodu 2.2.4). 
-	Čestné vyhlásenie experta, že bude k dispozícii na plnenie zmluvy.
2.2.2	Minimálne požiadavky, ktoré musí spĺňať tím expertov spoločne:
-	2 komplexné realizácie zadávania nadlimitnej zákazky každým z postupov vo verejnom obstarávaní podľa § 24 ods. 1 písm. a), b) zákona o verejnom obstarávaní, pričom výsledkom realizácie týchto postupov bolo uzavretie zmluvy/rámcovej dohody,
-	1 komplexná realizácia zadávania nadlimitnej zákazky postupom vo verejnom obstarávaní podľa § 24 ods. 1 písm. c) zákona o verejnom obstarávaní, pričom výsledkom realizácie týchto postupov bolo uzavretie zmluvy/rámcovej dohody,
2.2.3	Minimálny rozsah profesijného životopisu:
-	Titul, meno a priezvisko,
-	Vzdelanie (dosiahnutý najvyšší stupeň vzdelania, školenia),
-	História zamestnania (rok, zamestnávateľ, pozícia),
-	Odborné skúsenosti (názov zákazky, realizácia od - do, objednávateľ, pozícia na zákazke),
-	Čestné vyhlásenie o pravdivosti údajov uvedených v životopise,
-	Dátum a podpis.
2.2.4	Minimálny rozsah zoznamu služieb poskytnutých konkrétnym expertom za uplynulých 5 rokov:
-	Titul, meno a priezvisko experta,
-	Predmet zákazky, zatriedenie zákazky (nadlimitná / podlimitná); 
-	Objednávateľ služby,
-	Stručný opis činností, ktoré expert vykonával; 
-	Termín vykonávania uvedených činností (od – do, mesiac/rok),

V prípade, že uchádzač využije na preukázanie technickej/odbornej spôsobilosti technické             a odborné kapacity inej osoby, bez ohľadu na ich právny vzťah v čase predloženia ponuky, je uchádzač povinný verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej/odbornej spôsobilosti. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí spĺňať podmienky účasti podľa § 26 ods. 1 zákona č. 25/2006 Z. z. vo vzťahu k predmetu zákazky, na ktorý boli kapacity uchádzačovi poskytnuté. Ak uchádzač preukázal technickú alebo odbornú spôsobilosť technickými a odbornými kapacitami inej osoby a počas trvania zmluvy, koncesnej zmluvy alebo rámcovej dohody dôjde k plneniu, ktorého sa toto preukázanie týka, uchádzač je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal; možnosť zmeny subdodávateľa tým nie je dotknutá.